cyanic-selkie/wikianc huggingface dataset:
Perttu Kauppinen
Kauppinen on kirjoittanut säännöllisesti kolumneja ja pääkirjoituksia Iltalehteen ja aiemmin Etelä-Suomeen Sanomiin. Keskisuomalainen Oyj:n toimitusjohtajan Vesa-Pekka Kangaskorven mukaan Kauppisen iltapäivälehtimäinen tyyli toi silloin tällöin palautepuheluja myös lehden kustantajalle.
Kauppinen on ollut mukana digitaalisen journalismin kehitysprojekteissa. Helsingin Sanomissa hän oli tekemässä digitaalista HS Ilta -iltapäiväpainosta. Iltalehdessä hän on edistänyt koneoppimisen käyttöä toimitustyössä ja lanseerannut maksullisen Iltalehti plus -verkkopalvelun.
Puerto de Mogán
thumb|200px|Puerto de Mogánin satama ja uimaranta.
Puerto de Mogán on kylä Gran Canarian saarella. Hallinnollisesti se kuuluu Mogánin kuntaan. Kylää kutsutaan 'Pieneksi Venetsiaksi'. Kylä on suosittu turistikohde ja siellä on useita hotelleja. Turistit käyvät useasti kylässä retkellä. Kylässä on myös pieni satama huviveneille ja lautoille. Satamasta on säännöllinen laivayhteys Puerto Ricoon ja Arguineguín'iin. Kylässä on useita ravintoloita ja baareja rannan ja pienvenesataman alueilla, sekä perjantaisin kuuluisat markkinat, jotka tuovat myös paikallista väkeä koko saaren alueelta kylään. Gran Canarian saaren eteläreunaa myötäilevä moottoritie GC-1 ulottuu Puerto de Mogániin saakka.
Fosfiinit
thumb|250px|Primääristen, sekundääristen ja tertiääristen fosfiinien yleinen rakenne Fosfiinit ovat orgaanisia yhdisteitä, joille tunnusomainen funktionaalinen ryhmä on R3P, missä R on orgaaninen ryhmä. Fosfiineja käytetään muun muassa orgaanisen kemian synteeseissä.
Ominaisuudet ja valmistus
Huoneenlämpötilassa alifaattiset fosfiinit ovat usein kaasuja tai nesteitä ja aromaattiset fosfiinit nesteitä tai kiinteitä aineita. Fosfiineilla on usein pistävä valkosipulinkaltainen haju. Amiinien tavoin fosfiinit voidaan jakaa rakenteen mukaan eri ryhmiin. Primäärisissä fosfiineissa fosforiin on sitoutunut vain yksi orgaaninen ryhmä, sekundäärisissä niitä on kaksi ja tertiäärisissä kolme. Amiineihin verrattuna fosfiinit eivät ole yhtä emäksisiä ja fosfiinit liukenevat vain niukasti veteen. Erityisesti primääriset fosfiinit hapettuvat helposti fosfiinioksideiksi. Jos fosfiini on aromaattinen tai steerisesti estynyt, on hapettuminen hitaampaa. Ryhmän yhdisteet ovat nukleofiileja ja reagoivat elektrofiilien kuten karbonyyliyhdisteiden kanssa. Fosfiinien fosforiatomilla on vapaa elektronipari ja fosfiinit muodostavat komplekseja useiden metallien kanssa.
Fosfiinien valmistamiseen on useita tapoja. Niitä ovat esimerkiksi alkyylihalidien ja fosfiinin reaktio, organometalliyhdisteiden kuten Grignard-reagenssien ja fosforitrikloridin reaktio ja happojen katalysoima fosfiinin additioreaktio alkeeneihin. Fosfiinin ja karbonyyliyhdisteiden reaktiossa muodostuu 2-hydroksifosfiineja.
Oslo Nye Teater
thumb|230px|Oslo Nye Teaterin pääsisäänkäynti. Oslo Nye Teater on Oslossa Norjassa sijaitseva teatteri. Se on yksi Norjan suosituimmista teattereista. Teatteri perustettiin vuonna 1959, kun Det Nye Teater ja Folketeatret yhdistettiin. Se käsittää neljä näyttämöä: Oslo Nye Hovedscenen, Oslo Nye Centralteatret, Oslo Nye Trikkestallen ja Oslo Nye Caféscenen.
Rasmus Reijola
Rasmus Reijola (s. 26. marraskuuta 1992 Vantaa) on suomalainen jääkiekkomaalivahti, joka pelaa SM-liigajoukkue Vaasan Sportissa.
Ura
Reijola on espoolaisen Jäähongan kasvatti. Hän siirtyi juniorina sittemmin Karhu-Kissoihin, josta Reijola siirtyi kaudeksi 2008–2009 East Hockey Clubin B2-junioreihin. Hänellä oli B2-nuorten SM-sarjan paras torjuntaprosentti (93,0%). Kauden 2009–2010 Reijola vietti vaihto-oppilaana Yhdysvalloissa, South Kent Schoolissa. Kaudeksi 2010–2011 hän palasi Suomeen ja siirtyi Saimaan Pallon A-nuoriin. Kauden 2011–2012 Reijola pelasi Espoo Bluesin A-nuorissa, jossa hän pelasi suurimman osan joukkueen runkosarjaotteluista, mutta jäi pudotuspeleissä kakkosmaalivahdiksi runkosarjan lähinnä miesten peleissä pelanneelle Jonathan Iilahdelle.
Izmail Sreznevski
Sreznevski opiskeli valtiotiedettä Harkovan yliopistossa ja oli nuoruudessaan 1830-luvulla keskeisiä henkilöitä ”Harkovan romantiikaksi” kutsutussa varhaisessa akateemisessa kiinnostuksessa ukrainalaiseen kulttuuriin. Hän perehtyi slavistiikkaan ja julkaisi vuonna 1832 kokoelman keräämiään slovakialaisia kansanlauluja. Vuosina 1833–1838 hän julkaisi kokoelman Zaporožskaja starina (”Zaporožjen muinaisuus”), joka sisälsi hänen keräämäänsä Zaporožjen kasakoiden muinaisesta elämästä kertovaa kansanrunoutta selityksineen. Tässä teoksessa kuvattiin ensimmäisen kerran ukrainalaisia venäläisistä erillisenä kansakuntana. Teos sai ilmestyessään innostuneen vastaanoton, mutta 1870-luvulla suurin osa sen sisältämistä väitetysti vanhoista kansanrunoista osoitettiin nykyaikaisiksi väärennöksiksi. Sreznevski itse siirsi myöhemmin huomionsa venäjän kieleen ja luopui ukrainalaismielisyydestään.
Rasmus Reijola
Ura
Vuosina 2012–2016 Reijola kävi St. Cloud State Universityn yliopistoa. Hänen vastuunsa jäi kuitenkin jokaisella kaudella vähäiseksi ja Reijola pelasi enimmillään viisi ottelua kaudessa. Sophomore -vuotensa 2013–2014 päätteeksi hän voitti ilman yhtään pelattua ottelua NCHC:n runkosarjan mestaruuden, Penrose Cupin. Senior -vuotensa 2015–2016 päätteeksi Reijola voitti sarjan mestaruuden. Kaudeksi 2016–2017 hän siirtyi jatkamaan opintojaan Alaska-Anchoragen yliopistoon, jossa Reijola jäi selkeäksi kakkosmaalivahdiksi Olivier Manthalle.
Izmail Sreznevski
Sreznevski oli slaavilaisen filologian professorina Harkovan yliopistossa vuosina 1842–1846 ja Pietarin yliopistossa vuodesta 1847 kuolemaansa asti. Vuodesta 1854 hän oli myös Venäjän tiedeakatemian jäsen ja toimitti tiedeakatemian kielitieteellistä lehteä, jossa hän julkaisi monia merkittäviä muinaiskirkkoslaavin ja muinaisvenäjän historiaan liittyneitä alkuperäislähteitä. Sreznevksin selvitys Mysli ob istorii russkogo jazyka (1849) oli merkkipaalu venäjän kielen historian tutkimuksessa. Ukrainan kieltä hän piti useimpien aikalaistensa tavoin vain venäjän kielen murteena. Hänen tutkimuksensa toimivat pohjana nykyään kiistellylle teorialle kantavenäjän kielestä, josta nykyinen venäjä ja ukraina olisivat suhteellisen myöhään erkaantuneet. Sreznevski kokosi aineistoa suureen muinaisvenäjän sanakirjaan, jota alettiin julkaista 1890-luvulla.
Sreznevskin tunnettuja oppilaita olivat muun muassa Vladimir Lamanski, Aleksandr Pypin, Anton Budilovitš ja Vikenti Makušev.
Rasmus Reijola
Ura
Reijola siirtyi kaudeksi 2019–2020 1+1-vuotisella sopimuksella Hämeenlinnan Pallokerhon SM-liigajoukkueeseen. Hän torjui ensimmäisen nollapelinsä miesten pääsarjatasolla Mestarien liigassa 8. lokakuuta 2019 tanskalaista Rungsted Seier Capitalia vastaan. Reijola torjui HPK:n 2–0-voittoon päättyneessä ottelussa 21 kertaa. Ensimmäisen nollapelinsä SM-liigassa hän torjui 14. helmikuuta 2020 Mikkelin Jukureita vastaan. Reijola torjui HPK:n 1–0-voittoon päättyneessä ottelussa 22 kertaa. Janne Korpela valitsi hänet ottelun Alumnien tähtien ykköstähdeksi. Reijola pelasi kauden aikana 16 runkosarja- ja kaksi CHL-ottelua. Hän toimi pääasiassa Joona Voutilaisen selkeänä kakkosmaalivahtina. Reijola pelasikin suurimman osan otteluistaan kevätkaudella Voutilaisen ollessa loukkaantuneena.
Kaudeksi 2020–2021 Reijola siirtyi vuoden mittaisella sopimuksella Vaasan Sportiin. Hänen kautensa alkoi sensaatiomaisesti, sillä Reijola torjui joukkueelleen nollapelin kolmessa ensimmäisessä runkosarjaottelussa, joista kaikki pelattiin vieraissa Vaasan Sähkö Areenan remontin vuoksi. Hänen nollaputkensa kesti kaikkiaan 198.41 minuuttia ja katkesi lopulta neljännen ottelun avauserässä. Reijola kuitenkin jäi kauden mittaan Sportin kakkosmaalivahdiksi Niko Hoviselle ja hän pelasi 20 runkosarjaottelua. Reijola onnistui torjumaan nollaputkensa jälkeen loppukaudella vain yhden voiton varsinaisella peliajalla. Maaliskuussa 2021 hän teki seuran kanssa vuoden mittaisen jatkosopimuksen.
Kaudella 2021–2022 Reijolan vastuu Sportissa kasvoi reilusti, kun hänen aisaparinsa Niko Hovisen kausi päättyi ennenaikaisesti loukkaantumiseen jo tammikuussa 2022. Reijola pelasi 34 runkosarjaottelua torjuen seitsemän voittoa ja kolme nollapeliä, mutta hänen kautensa osoittautui kuitenkin melko ailahtelevaksi varsinkin pelikuorman lisääntyessä. Tammikuussa 2022 Reijola teki Sportin kanssa kaksivuotisen jatkosopimuksen. Kaudella 2022–2023 hän nousi Hovisen poissaolojen myötä Sportin ykkösmaalivahdiksi. Hovisen siirryttyä Tapparaan helmikuussa 2023 Reijola pelasi joukkueen kaikki loppukauden ottelut.
Muuta
Reijolan isä Tommi pelasi omalla urallaan maalivahtina viisi SM-liigaottelua Saimaan Pallossa kaudella 1985–1986.
Lautakkojärvi (Jämsä)
Lautakkojärvi on Keski-Suomessa Jämsässä Hallinmäen kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 3,1 hehtaaria ja se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kuorikkaojan valuma-alueeseen (35.696) se kuuluu.
You Could Have It So Much Better
You Could Have It So Much Better on skotlantilaisen rockyhtye Franz Ferdinandin toinen studioalbumi, joka julkaistiin 3. lokakuuta 2005.
Yhtye vietti suuren osan vuodesta 2005 Glasgow’ssa työstämässä albumia. Alun perin yhtyeen oli tarkoitus nimetä albumi Franz Ferdinandiksi kuten edellisenkin, mutta he muuttivat sen muotoon You Could Have It So Much Better...With Franz Ferdinand, ennen kuin se sai lopullisen muotonsa. Albumin kansikuvana on venäläisen valokuvaaja Aleksandr Rodtšenkon muotokuva Lilja Brikistä vuodelta 1924.
Franz Ferdinand yritti laajentaa musiikkityyliään toisella albumilla; Basisti Bob Hardyn mukaan ”elämässä on muutakin kuin discotahtinen kitaramusiikki”. Edellisen tapaan myös toinen albumi sai positiivisen vastaanoton kriitikoilta. You Could Have It So Much Better sijoittui Britannian albumilistalla listaykköseksi, Yhdysvalloissakin albumi pääsi kymmenen parhaan joukkoon sijoittuen kahdeksanneksi. Maailmanlaajuisesti se myi yli kaksi miljoonaa kappaletta. Albumilta julkaistiin neljä singleä, ”Do You Want To”, ”Walk Away”, ”The Fallen” ja ”Eleanor Put Your Boots On”.
Kappaleet
Kaikki kappaleet ovat yhtyeen jäsenten tekemiä.
Listasijoitukset
Lähde:
Theodore Dreiser
thumb|right|Theodore Dreiser Theodore Herman Albert Dreiser (27. elokuuta 1871 Terre Haute Indiana Yhdysvallat – 28. joulukuuta 1945 Hollywood Kalifornia Yhdysvallat) oli yhdysvaltalainen toimittaja ja kirjailija.
Henkilöhistoria
Dreiserin vanhemmat olivat saksalaisia siirtolaisia, joiden perheeseen syntyi kolmetoista lasta. Dreiser kävi kansakoulun ja lähti 16-vuotiaana töihin Chicagoon. Indianan yliopistossa hän opiskeli vuoden, mutta joutui keskeyttämään opinnot varattomuuden takia. Vuonna 1892 hän pääsi Chicago Daily Globe -lehden toimittajaksi, mistä avautui kriitikon ja lehtimiehen ura.
Kirjallinen tuotanto
Dreiseria pidetään usein amerikkalaisen naturalistisen kirjallisuuden perustajana ja yhtenä sen merkittävänä edustajana. Hänen tunnetuimpia teoksiaan ovat Amerikkalainen murhenäytelmä (An American Tragedy, julkaistu 1925), josta on tehty myös elokuva nimeltä Paikka auringossa (A Place in the Sun, 1951) ja Jennie Gerhardt (Jennie Gerhardt, julkaistu 1911). Dreiserin esikoisteos Sister Carrie (Sisar Carrie) ilmestyi vuonna 1900, mutta kustantaja päästi sen julkisuuteen vasta kuusi vuotta myöhemmin. Siihen perustuva elokuva Viattomuuden kasvot ilmestyi vuonna 1952.
Alkukielinen tuotanto
Dreiserin teoksia ovat:
Yefim Bronfman
thumb|Yefim Bronfman Yefim Bronfman (s. 10. huhtikuuta 1958) on klassinen pianisti. Hän syntyi Taškentissa, Uzbekistanissa, mutta muutti 15-vuotiaana Israeliin ja on nykyisin Yhdysvaltain kansalainen.
Bronfman teki kansainvälisen debyyttinsä vuonna 1975 Zubin Mehtan johtaman Montrealin sinfoniaorkesterin kanssa. Hän esiintyi Carnegie Hallissa ensimmäistä kertaa vuonna 1989 ja antoi vuonna 1991 Isaac Sternin kanssa sarjan resitaaleja. Hän on voittanut Grammy-palkinnon Béla Bartókin pianokonserttojen levytyksillään.
Bronfman levytti Bartókit Esa-Pekka Salosen ja Los Angelesin filharmonikkojen kanssa; hän on muutoin tehnyt yhteistyötä muiden muassa Mstislav Rostropovitšin kanssa. Hänen tulkitsemiensa säveltäjien joukkoon lukeutuvat Sergei Rahmaninov, Dmitri Šostakovitš ja Ludwig van Beethoven.
Venäjän väestönlaskenta 2021
Venäjän väestönlaskenta 2021 on Venäjän federaation kolmas väestönlaskenta Neuvostoliiton hajoamisen jälkeen. Sen on määrä tapahtua 15. lokakuuta ja 14. marraskuuta välisenä aikana. Venäjän syrjäisillä ja vaikeapääsyisillä alueilla laskenta kuitenkin suoritetaan 1. huhtikuuta ja 20. joulukuuta välisenä aikana. Edellinen Venäjän väestönlaskenta pidettiin vuonna 2010.
Väestönlaskennan valmistelu aloitettiin vuonna 2017 hallituksen ”koko Venäjän vuoden 2020 väestönlaskennan toteuttamisesta” antaman asetuksen nojalla. Rosstatin johtajan Pavel Malkovin mukaan vuoden 2020 väestönlaskennan budjetti on 33 miljardia ruplaa.
Rosstat ilmoitti 25. kesäkuuta 2020 aikovansa suorittaa väestönlaskennan päävaiheen huhtikuussa 2021, ja 29. kesäkuuta samat tiedot vahvistettiin. COVID-19:n leviämisen vuoksi laskentapäiviä siirrettiin useita kertoja, ensin huhtikuulle, sitten lokakuulle 2021.
Aleksandra Aleksandrovna Romanov
thumb|250px|Aleksandra nuoremman veljensä Nikolain kanssa Suuriruhtinatar Aleksandra Aleksandrovna Romanova (1842–1849) syntyi Venäjän tsaarin Aleksanteri toisen ja tämän puolison Hessen-Darmstadtin prinsessan Marian esikoisena ja ensimmäisenä tyttärenä. Hänet nimettiin isoäitinsä keisarinna Aleksandran mukaan. Aleksandra menehtyi kuuden vuoden ikäisenä. Hänellä oli 7 sisarusta.
Jalkajärvi
Jalkajärvi on Keski-Suomessa Jämsässä Sydänmaan kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 1,6 hehtaaria ja se on 250 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 600 metriä. .
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kuorikkaojan valuma-alueeseen (35.696) se kuuluu.
Herbert Marcuse
pienois|pysty|Herbert Marcusen hauta [[Dorotheenstädtischer Friedhofissa Berliinissä. Hautakirjoitus ”Weitermachen” merkitsee Jatkakaa.]]
Herbert Marcuse (19. heinäkuuta 1898 Berliini – 29. heinäkuuta 1979 Starnberg) oli saksalais-amerikkalainen sosiologi ja filosofi, joka tunnetaan erityisesti työstä Frankfurtin koulukunnan ja kriittisen teorian piirissä.
Elämä
Marcuse opiskeli germanistiikkaa ja kirjallisuushistoriaa pääaineinaan, filosofiaa ja kansantaloustiedettä sivuaineinaan, aluksi kaksi vuotta Berliinissä, sitten kaksi vuotta Freiburg im Breisgaussa. Hän väitteli kirjallisuuden alalta tohtoriksi 1922.
Vuonna 1928 hänestä tuli Martin Heideggerin assistentti. Vuonna 1932 Marcuse siirtyi Frankfurt am Mainin Yhteiskuntatutkimuksen instituuttiin (Institut für Sozialforschung). Tuolloin hän tutustuu ensi kertaa Karl Marxin taloudellis-filosofisiin käsikirjoituksiin. Marxin nuoruudentuotanto teki suuren vaikutuksen Marcusen ajatteluun. Vuonna 1932 Marcuse arvostelikin jo artikkelissaan kapitalismia ihmisolennon lopullisena kriisinä. Kapitalististen olosuhteiden vallitessa ihmisen olemus ja olemassaolo (eksistenssi) eroavat toisistaan, ihminen vieraantuu eikä voi kehittyä vapaasti.
Vuonna 1933 Marcuse siirtyi Sveitsiin ennen lopullista muuttamistaan Yhdysvaltoihin seuraavana vuonna. Yhdysvalloissa Marcuse toimi eri yliopistoissa, muun muassa San Diegossa Kaliforniassa. Samana vuonna 1965 hän otti myös vastaan ylimääräisen professuurin Berliinin Freie Universität -yliopistossa.
Marcusen pääteokset ilmestyivät hänen Yhdysvalloissa viettämänään aikana. Teoksessaan Eros and Civilization (1955) hän pyrki yhdistämään Karl Marxin ja Sigmund Freudin ajattelun. Marcusen Yksiulotteinen ihminen puolestaan sai kaikupohjaa 1960-luvun lopun opiskelijaliikkeestä. Marcuse puhui usein opiskelijoiden mielenosoituksissa ja siten häntä – vastoin omaa näkemystään – alettiin pitää ”uusvasemmiston isänä”. Marcusen tärkeimpiä oppilaita on Jürgen Habermas.
Historioitsija Harold Marcuse on Herbert Marcusen pojanpoika.
Amadeus I
Amadeus I (Amedeo Ferdinando Maria di Savoia, 30. toukokuuta 1845 Torino, Sardinian kuningaskunta – 18. tammikuuta 1890 Torino, Italia) oli Espanjan kuningas vuosina 1870–1873 sekä Aostan ensimmäinen herttua. Hän kuului Savoijin hallitsijasukuun ja Italian kuningasperheeseen. Hänen vanhempansa olivat yhdistyneen Italian ensimmäinen kuningas Viktor Emanuel II ja Itävallan arkkiherttuatar Maria Adelheid.
Perhe
Aamdeus I nai vuonna 1867 Cisternan ruhtinatar María Victoria dal Pozzon (1847–1876), jonka kanssa sai kolme lasta:
Ensimmäisen vaimonsa kuoleman jälkeen Amadeus nai ranskalaisen prinsessa Marie Laetitia Napoleonin (1866–1926), jonka kanssa hän sai yhden pojan.
Elämänvaiheet
Kuninkaan valinta sattui samaan ajankohtaan kuin hänen suurimman tukijansa kenraali Joan Primin salamurha. Tätä seurasivat useat ongelmat: Espanjan epävakaa poliittinen tilanne, tasavaltalaisten salaliittot, karlistien kansannousu, Kuuban separatismi, puolueidensisäiset ristiriidat, kapinoivat hallitukset ja salamurhayritykset.
Amadeus saattoi luottaa vain edistyspuolueen tukeen, jonka johtajat pystyivät enemmistön turvin ohjailemaan parlamentin toimintaa. Edistykselliset jakautuivat monarkisteihin ja perustuslaillisiin, joka pahensi epävakaisuutta. Vuonna 1872 puolueidenväliset erimielisyydet leimahtivat, kun karlistit nousivat kapinaan baski- ja katalaanialueilla, ja pian tasavaltalaisten kansannousuja alkoi ilmetä kaupungeissa ympäri maata. Asevoimien tykistöjoukot menivät lakkoon, ja hallitus kehotti kuningasta rankaisemaan niitä.
Nähdessään mahdollisuuden joutua hallitsemaan ilman kansan tukea, Amadeus antoi määräyksen rangaista tykistöä ja sen jälkeen luopui välittömästi kruunusta 11. helmikuuta 1873. Kello kymmenen samana iltana Espanja julistettiin tasavallaksi ja Amadeus esiintyi parlamentin edessä julistaen espanjalaisten olevan mahdottomia hallita.
Amadeus jätti Espanjan ja palasi Italiaan, jossa otti Aostan herttuan arvonimen. Hän eli lopun elämäänsä Torinossa, jossa hän kuoli 18. tammikuuta 1890.
Espanjan ensimmäinen tasavalta kesti lopulta vain alle kaksi vuotta, ja joulukuussa 1874 Isabella II:n poika Alfonso XII julistettiin kuninkaaksi.
Viisikymmentä vuotta Amadeuksen kuoleman jälkeen hänen pojanpojastaan tuli Tomislav II, itsenäisen Kroatian valtion ensimmäinen ja ainoa kuningas. Valtionhoitajana toimi kuitenkin Ante Pavelić, eikä kuninkaalla ollut käytännössä mitään valtaa ja hän luopui kruunusta 29 kuukautta nimittämisensä jälkeen.
Tom and Jerry Show
Tom and Jerry Show on yhdysvaltalainen animaatiosarja, joka perustuu William Hannan ja Joseph Barberan luomiin Tom ja Jerry -hahmoihin. Se esitettiin vuosina 1975–1977. Toisin kuin muissa sarjoissa ja elokuvissa, Tom ja Jerry ovat tässä sarjassa ystäviä.
Holotyyppi
Holotyyppi eli tyyppinäyte eli tyyppiyksilö on eliön luokittelun perusteena oleva eliöyksilö tai sen osa. Se voi olla myös maalaus, piirros tai valokuva. Sitä on käytetty määritettäessä eliön taksoni eli sen sukulaisuus muihin eliöihin nähden. Holotyyppi on kuvailtu tieteellisessä julkaisussa, se tulee sijoittaa johonkin julkiseen kokoelmaan, esimerkiksi eläinmuseoon, ja sen tulee olla tutkijoiden käytettävissä.
Franz-Paul Decker
pienoiskuva|Franz-Paul Decker (vasemmalla) prinsessa [[Beatrixin ja hänen puolisonsa Claus von Amsbergin seurassa vuonna 1966.]] Franz-Paul Decker (22. kesäkuuta 1923 Köln, Saksa – 19. toukokuuta 2014 Montreal, Kanada ) oli saksalais-kanadalainen kapellimestari.
Porsche Supercup Euroopan Grand Prix 2012
Porsche Supercup Euroopan Grand Prix 2012 oli Porsche Supercup -kauden 2012 neljäs osakilpailu, joka ajettiin 24. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.
Franz-Paul Decker
Decker oli musiikillisena johtajana Rotterdamin filharmonikoille (1962–1968), Montrealin sinfoniaorkesterille (1967–1975), Barcelonan sinfoniaorkesterille (1985–1991) ja Uuden-Seelannin sinfoniaorkesterille.
Decker johti muun muassa Wagneria, R. Straussia, Bruckneria, Regeriä ja Mahleria. Hän tulkitsi myös wieniläisklassikoiden sekä espanjalaisten ja latinalaisamerikkalaisten säveltäjien töitä. Hän johti useiden kanadalaisten säveltäjien teosten kantaesityksiä.
Michala Petri
pienoiskuva|Michala Petri vuonna 2013. Michala Petri (s. 7. heinäkuuta 1958, Kööpenhamina) on tanskalainen nokkahuilutaiteilija. Hän teki debyyttinsä solistina vuonna 1969.
Petri aloitti nokkahuilunsoiton 3-vuotiaana. Hän levytti vuosina 1979–1987 Philips Recordsille, ja hänen nykyinen levy-yhtiönsä on BMG. Hän on esiintynyt useiden maailman kuuluisimpiin lukeutuvien orkesterien kanssa.
Bolognan yliopisto
Bolognan yliopisto on vuosina 1088–1119  perustettu yliopisto Italian Bolognassa. Yliopiston perustamisasiakirja laadittiin 1158. Sitä pidetään maailman vanhimpana yliopistona. Bolognan yliopisto on Italian toiseksi suurin yliopisto. Yliopistoa rahoittaa suurimmaksi osaksi Italian valtio.
Nykyisin Bolognan yliopistossa on 11 tiedekuntaa. Sillä on yli 100 000 opiskelijaa. Sen 1712 perustetussa kirjastossa on noin 802 000 nidettä. Sen lisäksi on tuhansia käsikirjoituksia ja inkunaabeleita.
Historiaa
Yliopistossa on opiskellut tunnettuja runoilijoita, kuten Dante Alighieri, Petrarca ja Torquato Tasso. Anatomian opiskelua edistivät monet maineikkaat opettajat, kuten italialainen anatomisti Mondino de'Luzzi ja muut lääketieteeseen perehtyneet, kuten Jacobo Berengario da Carpi ja Giulio Cesare Aranzio.
Rappeutumisen aikakauden jälkeen yliopisto uudelleenjärjesteltiin vuonna 1860 ja se on nykyisin Italian parhaiden yliopistojen joukossa. Promootioperinne on mahdollisesti lähtöisin keskiajalta Bolognan yliopistosta, jossa on juhlittu promootiota jo 1100-luvulla.
Saksan Grand Prix 1997
Saksan Grand Prix 1997 oli Formula 1 -sarjan osakilpailu, joka ajettiin Hockenheimissa, Saksassa, 27. heinäkuuta 1997. Kilpailun voitti Gerhard Berger, jolle voitto oli kauden ensimmäinen ja uran kymmenes. Voitto oli samalla Bergerin F1-uran sekä Benetton-tallin viimeinen. Berger ajoi myös kilpailun nopeimman kierroksen aikaan 1,45.747.
Pierre Bouvier
Pierre Charles Bouvier (s. 9. toukokuuta 1979 Montréal, Québec) on kanadalainen muusikko. Hän on tullut tunnetuksi kanadalaisesta rock -yhtyeessä Simple Plan.
Bouvier omistaa vaatelinjan nimeltä Role Model Clothing yhdessä bändikaverinsa Chuck Comeaun ja Simple Planin kotisivujen ylläpitäjän ja valokuvaajan Patrick Langloisin kanssa.
Magnitogorski metallurgitšeski kombinat
Magnitogorski metallurgitšeski kombinat eli MMK on Venäjän neljänneksi suurin kaivos- ja metallurgian alan yhtiö. Yhtiö toimii Tšeljabinskin alueella. Sen merkittävänä omistajana toimii venäläinen oligarkki Viktor Rašnikov.
Historia
MMK:n juuret ulottuvat vuoteen 1929, kun Stalin perusti Magnitogorskin kaupungin ensimmäisen viisivuotissuunnitelman myötä. thumb|left|250px|Tuotantolaitos 1930-luvulla Vuonna 1997 Viktor Rašnikovista tuli tehtaan johtaja. Seuraavana vuonna yritettiin tehdä yrityskaappaus, mutta Rašnikov torjui valtauksen. Valtio ja kilpailijat omistivat 40 prosenttia yhtiöistä, ja raaka-aineiden saanti vaikeutui. Rašnikov ratkaisi asian ostamalla – yhdessä liikekumppanin kanssa – kilpailijat pois yrityksestä. Samalla yhtiölle hankittiin oma rautakaivos.
Veriselkäkukastaja
Veriselkäkukastaja (Dicaeum cruentatum) on kaakkoisaasialainen pienikokoinen varpuslintu.
Koko ja ulkonäkö
Linnun pituus on 9–10 cm. Sen ruumis on töpäkkä ja lyhytpyrstöinen. Koiraan mustassa selässä on leveä tulipunainen raita yläperästä otsaan saakka. Naaraalla punaista on vain yläperässä selkä on ruskea. Linnut liikkuvat lehvästössä, josta niitä olisi vaikea havaita, elleivät ne laulaisi ja ääntelisi vilkkaasti.
Esiintyminen
Veriselkäkukastajat elävät laajalla maantieteellisellä alueella Intiasta Etelä-Kiinaan ja Kaakkois-Aasiaan sekä Indonesiassa, ja ovat sangen yleisiä. Lajin elinympäristön ala on 1 –10 miljoonaa neliökilometriä.
Linnén kuvailema holotyyppi eli tyyppinäyte oli peräisin Intian Bengalista. Lajista tunnetaan kuusi tai seitsemän alalajia.
Elinympäristö
Veriselkäkukastajat viihtyvät alavien maiden tuoreissa, valoisissa metsissä ja pensaikoissa sekä puutarhoissa.
Lisääntyminen
Pesintä on maalis-huhtikuussa, jolloin linnut rakentavat puun oksasta riippuvan pussimaisen pesän hämähäkin seiteista ja puuvillahöytyvistä. Pesä riippuu niin alhalla oksasta, että vain käärmeet voivat joskus päästä ryöstämään pesän sen sivulla olevasta lentoaukosta.
Meredith Brooks
Meredith Ann Brooks (s. 12. kesäkuuta 1958 Oregon City, Oregon) on yhdysvaltalainen laulaja-lauluntekijä ja kitaristi. Hänet tunnetaan parhaiten ensimmäisestä hittisinglestään ”Bitch” (1997), joka toi esittäjälleen kaksi Grammy-ehdokkuutta.
Brooks syntyi Oregonissa ja valmistui 15-vuotiaana Corvallis High Schoolista. Hän muutti 1980-luvulla Los Angelesiin ja levytti vuosikymmenten vaihteessa A&M Recordsille The Graces -yhtyeen kanssa.
Brooksin kansainvälistä menestystä seurasi debyyttialbumin Blurring the Edges (1997) julkaisu. Hän jatkaa uraansa yhä, mutta ei ole saavuttanut niin huomattavaa menestystä kuin singlellään ”Bitch”.
Maqiaon kulttuuri
Maqiaon kulttuuri oli pronssikautinen kulttuuri Kiinassa noin 1300–1000 eaa. Se kehittyi enimmäkseen Liangzhun kulttuurista ja sai vaikutteita myös muista kulttuureista. Se vaikutti Jangtsejoen suistolla samaan aikaan kuin Keski-Kiinassa vallitsi Shang-dynastia. Nykyisin on tehty löytöjä Maqiaon kulttuurin ajalta Maqiaon kaupungin itäosasta, Sanghain alueelta.
Maqiaon kulttuuri oli taantunut sitä edeltävästä Liangzhun kulttuurista siten, että Maqiaon kulttuurin aikana valmistetut kiviesineet olivat yksinkertaisempia. Se erosi edeltäjästään myös siten, että Maqiaon kulttuurin aikana saviastiat olivat useimmiten punaisia, kun taas Liangzhun kulttuurin aikaiset saviastiat olivat enimmäkseen lähes mustia.
S’il suffisait d’aimer
S’il suffisait d’aimer on Céline Dionin albumi vuodelta 1998. Musiikki on suurimmaksi osaksi ranskalaisen laulaja-lauluntekijän Jean-Jacques Goldmanin käsialaa ja kokonaan ranskankielistä. Albumia on myyty maailmanlaajuisesti yli neljä miljoonaa kappaletta.
Kappaleet
Kappaleet:
Mark Mancina
Mancina on ollut 9. toukokuuta 1999 alkaen naimisissa Jill Meyerin kanssa.
Nolan North
Nolan Ramsay North (s. 31. lokakuuta 1970 New Haven, Connecticut, Yhdysvallat) on yhdysvaltalainen näyttelijä, joka tuli tunnetuksi Cris Ramseyn roolista televisiosarjasta General Hospital. Sittemmin hän on tultu tuntemaan lukuisista äänirooleista videopeleissä ja animaatiosarjoissa.
Näyttelijänä
Uransa alkuvaiheessa North esiintyi televisiosarjoissa, kuten Port Charles, General Hospital ja Mullan alla. Näiden jälkeen hän on keskittynyt enemmän ääninäyttelemiseen erityisesti videopeleissä. Ääniroolien ohella North on tehnyt edelleen muutamia vierailevian rooleja televisiosarjoissa, kuten Ruma Betty, C.S.I. Miami ja Dirty Sexy Money.
Ääninäyttelijänä
Syksyllä 2009 Top of the Limit -sivusto listasi Northin kymmenenneksi, laatimassaan kymmenen parhaan videopelien ääninäyttelijän luettelossa.
Hän on voittanut The Game Awards -palkinnon Best Performance -kategoriassa roolistaan Nathan Drakena pelissä Uncharted 4: A Thief’s End.
Bolšoje Savinon lentoasema
thumb|Bolšoje Savino Bolšoje Savino on Venäjällä Permin aluepiirissä 16 kilometriä Permistä lounaaseen sijaitseva lentokenttä ja kansainvälinen lentoasema. Lentokentän korkeus merenpinnasta on 123 metriä, ja sen kiitotien pituus on 3 206 metriä. Lentokenttä on paitsi siiviili-ilmailun myös vähäisessä sotilaskäytössä.
Novita
Novita Oy on suomalainen perheyritys, joka valmistaa käsityölankoja pääasiassa villasta ja muista luonnonkuiduista. Yrityksen tuotteisiin kuuluvat muun muassa villasta ja puuvillasta tehdyt langat sekä erilaiset sekoitelangat. Lankoja käytetään muun muassa neulontaan ja virkkaukseen. Novita myy myös käsityötarvikkeita, kuten puikkoja ja virkkuukoukkuja.
Novita valmistaa vuosittain noin 10 miljoonaa lankakerää eli noin miljoona kiloa käsityölankaa ja se on ollut vuosia Pohjoismaiden suurin ja Euroopan suurimpiin kuuluva käsityölankojen valmistaja. Vuonna 2014 sen markkinaosuus Suomessa oli noin 90 prosenttia. Novitan tuotteita myydään eri puolilla Suomea yli tuhannessa kaupassa, päivittäistavaramarkettien lisäksi lanka- ja käsityöliikkeissä.
Lanka-alan suuryrityksenä Novita on harvinainen, sillä se hallitsee arvoketjun raaka-aineesta kuluttajalle asti. Sen suurimmat kilpailijat ovat tukkureita, jotka eivät itse valmista lankojaan.
Organisaatio
Novitan pääkonttori sijaitsee Punavuoressa Helsingissä. Yrityksellä on noin 90 työntekijää ja melkein koko henkilöstö on kiinnostunut langoista ja käsitöistä, ja usein he neulovat palavereissakin. Käsityölankoja kehrätään pääosin Kouvolan kaupungissa, Korialla, jonka tehtaassa työskentelee noin 60 henkilöä. Yrityksellä on aputoiminimi Helsingin Villakehräämö.
Hallitus
Novitan hallitukseen kuuluvat toimitusjohtaja Daniela Yrjö-Koskisen ja hallituksen puheenjohtaja Ernst Gylfen lisäksi Denis Gylfe, Patricia Gylfe, Matti Luukkainen ja Ville Tolvanen.
Omistus
Novitan omistavat toimitusjohtaja Yrjö-Koskinen siskonsa ja veljensä kanssa. Kaikki sisarukset ovat mukana yhtiön toiminnassa: Patricia Gylfe osallistuu digitaalisen sisällöntuotantoon, Sveitsissä asuva Ernst Gylfe tuotantoon ja raaka-aineisiin liittyviin kehityshankkeisiin. Patricia Gylfe vetää myös perheneuvostoa, joka pitää sisarusten puolisot ja lapset ajan tasalla yrityksen tilanteesta ja toiminnasta. Neuvoston tavoitteena on pitää yritys jatkossakin perheyrityksenä.
Historia
Novita on perustettu vuonna 1928. Sen perustaja Ernst Gylfe oli aiemmin johtanut Klingendahlissa Suomen suurinta kehräämöä, jossa tehtiin karstalankaa. Hän alkoi kuitenkin unelmoida maan ensimmäisen kampalankakehräämön perustamisesta ja siksi hän lähti perheineen 50-vuotiaana Bradfordiin. Englannissa hän opiskeli uutta kehräämötekniikkaa, jolla syntyi entistä sileämpää ja pehmeämpää lankaa. Palattuaan kahden vuoden jälkeen Suomeen hän perusti Helsingin Villakehräämö Oy:n. Langankehruu aloitettiin silloisen Merikaapelihallin, nykyisen Merikorttelin, tiloissa, ja vuonna 1935 ostettiin Gylfe osti Lauttasaaresta oman tontin rakentaakseen sinne lankatehtaan. Sota-aikana kehräämöstä loppui raaka-aine, mutta ketään ei lomautettu, vaan työntekijät kutoivat rintamalle sukkia Ruotsista saadusta viskoosista. Punatiilinen tehdas valmistui Vattuniemeen vuonna 1947.
Villakehräämön johdossa jatkoi Enrstin poika Bosse Gylfe, tekstiili-insinööri, joka halusi kehittää mahdollisimman tehokasta tuotantoa. Hän loi myös tärkeitä suhteita ulkomaisiin raaka-ainetoimittajiin. Vuonna 1974 lankatehdas siirtyi Helsingistä Elimäen Korialle, nykyiseen Kouvolaan. Lauttasaaren tehtaalle jäi yrityksen markkinointi, hankinta ja tuotesuunnittelu. Sukulaiset muistavat Bosse Gylfen pihinä miehenä, jonka ohjeena oli "Ei ne isot tulot vaan ne pienet menot".
1980-luvulla yhtiön kolmanneksi johtajaksi nousi Ernst Gylfen lapsenlapsi Ernst Gylfe, joka aloitti oman uransa IBM:llä. Hänen sisaruksensa olisivat halunneet myydä yrityksen pois, joten Ernst otti riskin, hankki suuren lainan ja lunasti perheyrityksen itselleen. Vuosikymmenen mohairneulemuoti siivitti Novitan vientiä. Kun muhkeita ja räikeitä mohairneuleita oli muotilehdissä ja catwalkeilla, vei Novita tuotteitaan parhaimmillaan 15 maahan. Vuosikymmenen lopussa kasvu kuitenkin pysähtyi äkkiä, sillä neuleista ja neulomisesta tuli 1990-luvulla epätrendikästä.
Kansainvälistä markkinointia opiskellut kauppatieteen maisteri Daniela Yrjö-Koskinen aloitti Novitan markkinointijohtajana vuonna 1998 työskenneltyään sitä ennen perheyhtiö Bernerissä ja yhdysvaltalaisen Revlonin markkinointijohdossa. Yrjö-Koskinen käytti meikkimaailman oppeja: Novita alkoi julkaista lankoja muotiväreissä ja myydä elämäntapaa tuotteiden sijaan. 2000-luvulla yhtiö alkoi hyödyntää nettiä.
Suvun ensimmäinen ulkopuolinen toimitusjohtaja, Kalevi Luukkainen, palkattiin vuonna 2001. Vuonna 2007 yrityksessä tehtiin sukupolvenvaihdos, jossa omistus siirtyi isä Ernst Gylfeltä hänen lapsilleen Daniela Gylfelle, Patricia Gylfelle ja Ernst Fredrik Gylfelle.
Vuonna 2008 Yrjö-Koskisesta tuli Novitan varatoimitusjohtaja ja vuonna 2010 Novitan toimitusjohtaja. Hän johtaa yritystä jo neljännessä sukupolvessa. . Vuonna 2012 yrityksen liikevaihto oli 27 miljoonaa euroa ja nettotulosta 2,84 miljoonaa.
Kymmenessä vuodessa Novitan liikevaihto kasvoi 50 prosenttia ja vuonna 2017 se oli 23 miljoonaa euroa. Novita hyötyi Suomessa finanssikriisistä, kun kuluttajat palasivat perusasioiden ­ääreen, kotiin ja perheen luo. Liikevaihdosta yli 90 prosenttia tuli Suomesta ja noin viisi prosenttia Ruotsista, Norjasta ja Baltian maista. Suomen satavuotisjuhlavuoden kunniaksi Novita järjesti Suomi 100-sukkamallikilpailun, jonka voitti Niina Laitinen.
Keväällä 2019 Novita laajensi liiketoimintaansa Britanniassa, kun sen tuotteita alettiin myydä suurissa käsityöverkkokauppoissa kuten Deramores, Wool Warehouse ja Love Crafts. Se teki jälleenmyyntisopimuksen myös japanilaisen käsityölankaketjun Yuzawayan kanssa. Ketjuun kuuluu 66 myymälää eri puolilla Japania sekä viisi eri verkkokauppaa. Erityisesti Novitan Muumi-langat ovat olleet Japanissa suosittuja. Yhä enemmän käsityölankoihin keskittyvä yritys lopetti pukeutumisen tukkukauppaan liittyvän Novita-tekstiilit -liiketoiminnan. Viennin osuus liikevaihdosta oli noin 5 prosenttia.
Tuotteet
thumb|right|Novitan lankoja keväällä 2017 Novitan tuotteisiin kuuluvat käsityötarvikkeet ja tekstiilit. Novitan konseptiin kuuluu luonnonmateriaali villa, pohjoismainen design ja digineuleyhteisö Neulomo, englanniksi Knittery. Novitan tuotteilla on Suomalaisen työn liiton myöntämä Avainlippu. Novitan lankakokoelmasta löytyy noin 20 tuotenimekettä ja 150 eri väriä. Yrityksen vanhimmat tuotteet ovat neulelangat Novita Nalle ja Novita 7 Veljestä, jotka ovat myös Suomen suosituimpia käsityölankoja.
Novita 7 Veljestä
Novitan 7 Veljestä-lanka syntyi myyntiedustaja Gunnar Mannisen vinkistä. Hän kertoi, että asiakkaat kaipaavat Nalle-langan rinnalle paksumpaa sukkalankaa. Alun perin lankaa sai 7 eri värissä, jotka oli nimetty Aleksis Kiven Seitsemän veljestä -teoksen mukaan. Värit olivat neutraaleja, kuten luonnonvalkoista, beigeä ja eri harmaan sävyjä. Nykyisin 7 veljestä -lankaa valmistetaan vuosittain noin miljoona kiloa. Langan villa saatiin aiemmin Argentiinasta, nykyään pääosin Norjasta ja Englannista. Langan valmistusvaiheisiin kuuluvat muun muassa värjäys, kampaaminen, kehrääminen, langan höyryttäminen, keriminen ja pakkaaminen.
Markkinointi ja myynti
Vuonna 2014 Novitan pääkohderyhmä olivat yli 50-vuotiaat, mutta sosiaalisen median myötä suurimmaksi kuluttajaryhmäksi olivat vuoteen 2019 mennessä nousseet 25–35-vuotiaat, miehiä asiakkaista on noin 10 %. Nuoret etsivät neuleohjeita Youtubesta ja arvostavat käsillä tekemistä.
Novita julkaisee omaa harrastelehtään Novitaa, jossa se julkaisee neulemalleja. Novitalla on myös oma puhelinneuvonta. Vuosina 2012 ja 2016 Novita-lehti nousi Suomen arvostetuimmaksi harrastelehdeksi Markkinointi & Mainonta -lehden ja Taloustutkimuksen Brändien arvostus -kyselyssä.
Sosiaalisen median hyödyntäjänä ja asiakkaiden kuuntelijana Novitaa pidetään edelläkävijänä. Vuonna 2004 netissä avattiin Novita-lehden rinnalle verkkoyhteisö Neulomo. Novita tarjoaa verkossa opetusvideioiden lisäksi tuhansia ilmaisia neuleohjeita ja alustan, jossa käyttäjät voivat jakaa ideoitaan ja myydä tuotoksiaan. Vuonna 2018 Novitan Novitaknits-neuleyhteisössä oli yli 100 000 jäsentä ympäri maailmaa. Facebookissa Novita ylläpitää ryhmää Voihan villasukka, jossa oli vuonna 2019 yli 82 000 jäsentä. Vuonna 2019 Novitan suosituinta YouTube-videota villasukan kantapäästä on katsottu yli 461 000 kertaa.
Yhteistyökumppanit
Joulukuussa 2018 kerrottiin, että Sidoste alkaa valmistaa villasukkia Novitan Korialla valmistamasta langasta, joka vastaa koostumukseltaan 7 Veljestä -lankaa.
Tammikuussa 2019 Novita kertoi solmineensa yhteistyösopimuksen Moomin Charactersin kanssa. Idea uusiin Muumi-lankoihin oli syntynyt, kun Novitan arkistosta oli löytynyt 1970-luvulta peräisin olevia "Muumimamman vauvalankojen" -lankavyötteitä. Lankojen kanssa samaan aikaan myyntiin tuli "Muumimamman lämpöiset asusteet" -neuleohjekirja, toinen neuleohjekirja "Muumilaakson suositut neuleet" ilmestyi tammikuun lopulla. Neuleohjeiden lisäksi kirjoissa on lainauksia Tove Janssonin teksteistä. Langoilla tavoitellaan myös Aasian markkinoita.
Palkinnot
Vuonna 2013 toimitusjohtaja Yrjö-Koskinen ylsi finaaliin Ernst & Youngin Entrepreneur of the Year -kisassa.
Yhteiskuntavastuu
Novitalla on 100-prosenttinen kierrätys, eli sen käyttämät pakkausmateriaalit ovat kierrätettäviä ja kehruuylijäämistä kehrätään kierrätyslankaa.
Novitan tehtaassa panostetaan uusiutuvaan energiaan ja energiatehokkuuteen. Korian tehtaassa käytetään tuulivoimalla tuotettua ekoenergiaa, ja sen lisäksi värjäysprosessissa syntyvä lämpö otetaan talteen ja sillä esilämmitetään uusien värjäyserien tarvitsema vesi. Langan viimeistelyvaiheessa käytetään biokaasua.
Odert W. Renell
Odert Wilhelm Renell (vuodesta 1906 lähtien Vilho Tapio, ) oli suomalainen rakennusmestari. Hänen isänsä oli valtion ensimmäisen luokan rakennusmestari ja maanmittari Karl Henrik Renell. Odert Renell suomalaisti nimensä vuonna 1906.
Kälviän kirkosta
Kirkon suunnittelusta on kirjattu kirkonkokouksen pöytäkirjaan seuraavaa:
Muonion taistelu
Muonion taistelu 26.–30. lokakuuta 1944 oli yksi toisen maailmansodan aikaisen Lapin sodan taisteluista. Suomalaisten oli jatkosodan rauhanehtojen mukaisesti karkotettava saksalaiset joukot maaperältään. Yli 200 000 saksalaissotilasta vetäytyi Operaatio Birken mukaisesti pohjoiseen, huomattava osa Käsivarren Lapin ja Muonion kautta. Muonio oli saksalaisille viimeinen taajama ennen vetäytymistä vahvasti linnoitettuihin Sturmbock-asemiin Kaaresuvannossa.
Vetäytyminen Muonioon
Suomalaisilla oli aikomus edetä nopeasti Tornion suunnasta ja katkaista saksalaisten vetäytymistie Muoniossa. Näin olisi saatu mottiin saksalaisten koko XVIII armeijakunta, tai ainakin 6. SS-divisioona Nord. Torniosta eteni pohjoiseen kenraalimajuri Kaarlo Heiskasen komentama 11. divisioona, Kiiladivisioona: jalkaväkirykmentit JR 50 ja JR 8, Erillinen Pataljoona 21 sekä Kenttätykistörykmentti 4. Rovaniemeltä Kittilän tietä oli tulossa 3. divisioona, jonka matka kuitenkin hidastui muun muassa jo aloitettaviksi määrättyjen kotiuttamisten vuoksi.
Suomalaisten eteneminen oli vaivalloista saksalaisten tuhoamien teiden ja miinoitusten vuoksi. Myös etenevien joukkojen huolto oli vaikeaa. Saksalaisjoukkojen vetäytyminen oli varsin nopeaa, jälkijoukot räjäyttivät sillat, tierummut, puhelinlinjat ja joitakin tienpätkiä. Vakavampia taisteluita ei syntynyt kummankaan tien suunnassa ennen Muoniota. Taistelukosketuksia oli kuitenkin Ylitorniolla 14. lokakuuta ja Kolarissa 22. lokakuuta.
Joukkojen kohtaaminen ja suomalaisten koukkaus
Saksalaisten pääjoukot ehtivät vetäytymään rauhassa Muonion läpi. Jälkijoukkoina tuleva 6. SS-Vuoristodivisioona sai tehtäväkseen evakuoida joukkojen mukaan Muoniossa olevan 4 000 tonnin tarvikevaraston. Varaston evakuoinnin ajaksi joukkojen oli ryhmityttävä puolustusasemiin. Kittilän tien varteen asettui SS-Vuoristojääkärirykmentti 11, Tornion tien suuntaan rykmentti 12. Muonion pohjoispuolelle jätettiin reservejä.
Suomalaiset etenivät Tornion suunnasta, eivät kuitenkaan tarpeeksi nopeasti leikatakseen saksalaisjoukot mottiin. 26. lokakuuta suomalaisjoukot kohtasivat puolustusasemiin asettuneet saksalaiset. JR 8 ryhtyi hyökkäysvalmisteluihin puolustajien asemia vastaan, JR 50 lähetettiin koukkaamaan idän puolelta 30 kilometrin päähän Olostunturille Kittilän tien varteen. Seuraavan päivän aikana saksalaiset saivat Muonion tarvikevarastot siirretyiksi. Kun JR 8:n hyökkäys saksalaisten puolustusasemiin pysähtyi, lähti kaksi pataljoonaa koukkaukseen tien itäpuolelta, yksi lännestä. Erillinen Pataljoona 21 varmisti tieasemat.
28. päivä koukkaava JR 50 saavutti määränpäänsä Kittilän tien. Yllätys oli vähällä onnistua, mutta saksalaiset saivat puolustuksensa ryhmitettyä tielinjalle. Illan tultua saksalaisjoukot murtautuivat suomalaisten ohi pysähtyen kuitenkin uusiin puolustusasemiin ennen Muonion kirkonkylää. Tornion tiellä suomalaisjoukot olivat vielä koukkaamassa, kun saksalaisjoukot irtautuivat Muoniota kohti. Suomalaisjoukot iskivät vetäytyviä joukkoja sivuilta, mutta eivät onnistuneet motittamaan viholliselta kuin kaksi pataljoonaa muutamiksi tunneiksi. Tulivoimaiset motorisoidut saksalaisjoukot murtautuivat illan hämärtyessä rynnäköllä ammuspulasta kärsivien suomalaisjoukkojen läpi.
Suomalaisjoukot Muonioon
Motitusten epäonnistuttua kenraalimajuri Heiskanen yritti vielä katkaista saksalaisten perääntymisreitin lähettämällä JR 50:n Muonion pohjoispuolelle, suomalaiset eivät kuitenkaan ehtineet katkaista peräytymistietä ajoissa. JR 8 eteni Muonioon heti saksalaisten lähdön jälkeen. Saksalaiset olivat lähtiessään tuhonneet lähes koko kirkonkylän, ainoa jäljelle jätetty rakennus oli kirkko. Kun selvisi, että saksalaiset olivat päässeet irtautumaan kirkonkylästä, JR 50 komennettiin takaisin. Saksalaiset vetäytyivät seuraavaan puolustusasemaan, erittäin vahvasti linnoitettuun Sturmbock-linjaan Karesuvannossa. Suomalaisten III Armeijakunnan oli aloitettava kotiuttamiset, eikä Muonion jälkeen ollut odotettavissa enää ratkaisevia taisteluita.
Hilda Stadius
Hilda Johanna Ottaliana Stadius oli oopperalaulaja ja opettaja.
Avezzano
Avezzano on kaupunki Italian Abruzzon alueella L’Aquilan maakunnassa. Kaupungissa on arviolta 42 515 asukasta (vuonna 2015) ja sen pinta-ala on 104,04 neliökilometriä. Avezzano on Marsican alueen kaupallinen, teollinen ja maanviljelyskeskus. Siellä on huipputekniikkaa edustavaa teollisuutta, kuten LFoundry ja laaja Telespazio-antennikeskus.
Historia
thumb|250px|Avezzanon linna.
Kaupungin nimelle on kaksi tulkintaa. Toisen mukaan se on peräisin latinan sanoista ”Ave Jane”, ’terve Janus’. Sanoilla huudettiin avuksi roomalaisten Janus-jumalaa. Toisen mukaan lähtökohtana ovat sanat ”Ad Vetianum”, joka tarkoittaa ”Vetian perheelle”, joka asui lähellä olevassa Alba Fucensin kaupungissa. Alueen ensimmäinen asutus syntyi, kun keisari Claudius määräsi ensimmäisellä vuosisadalla rakennettavaksi järven kuivatuskanavan. 1400-luvulla Avezzanoa hallitsi Gentile Virgilio Orsini, joka rakensi 1490 linnan.
Avezzano oli aikoinaan Italian niemimaan suurimman järven Fucinon rannalla, joka kuivatettiin 1800-luvun lopulla. Kuivatuksen jälkeen syntyi laajoja peltoalueita, ja seutu alkoi kukoistaa.
Kaupunki tuhoutui täysin Italian historian pahimpiin kuuluvassa maanjäristyksessä aamulla 13. tammikuuta 1915. Jäljelle jäi vain Casa dei Palazzi Orsinin linnan siipi. Maanjäristyksessä kuoli yli 30 000 ihmistä.
Kaupunkiin rakennettiin uudet kadut yhtenäisesti samansuuntaisiksi, ja väliin jäi laajoja viheralueita ja asuintaloja.
Kansainvälinen lentoasema
Kansainvälinen lentoasema on lentoasema, jolta tapahtuu valtioiden välisiä, rajan ylittäviä lentoja. Kotimaan liikenteestä poiketen kansainvälisillä lentoasemilla tapahtuu myös tullitarkastuksia, passintarkastusta ja muuta rajavalvontaa. Jotta lentoasema saa kansainvälisen statuksen, sen on täytettävä määräykset muun muassa kiitoteiden pituudesta ja lennonjohdosta sekä oltava Tullin hyväksymä yleinen liikennepaikka ja Rajavartiolaitoksen hyväksymä virallinen rajanylityspaikka. Kansainväliset lentoasemat muodostavat maailmanlaajuisen verkoston ja niiden yhteydessä on yleensä kattava syöttö- ja kotimaanliikenteen palvelu.
Suomessa kansainvälisiä lentoasemia ovat muun muassa Helsinki-Vantaan, Tampere-Pirkkalan, Turun, Oulun ja Rovaniemen lentoasemat.
Metroid
Metroid on Nintendon julkaisema toimintaseikkailupeli, joka on ensimmäinen Metroid-pelisarjan videopeli. Peli julkaistiin alun perin Famicom Disk Systemille Japanissa vuonna 1986 ja myöhemmin NES:ille Yhdysvalloissa vuonna 1987 ja Euroopassa vuonna 1988.
Pelaaminen
thumb|left|256px|Samus Aran saa ensimmäisen kykynsä, Maru Marin. Metroid oli yksi ensimmäisistä epälineaarisista peleistä kotikonsoleilla. Pelaaminen on sekoitus toimintaaseikkailua, ammuntaa ja tasohyppelyä. Pelaaja aloittaa pienellä määrällä varusteita ja joutuu käyttämään niitä saavuttaakseen seuraavan, aiemmin tavoittamattoman alueen.
Koska pelimaailma esitetään yhtenä moniruutuisena "tasona", maailmassa on alueita, joille kekseliäät pelaajat voivat päästä aiemmin kuin pelinkehittäjät ovat tarkoittaneet. Taidokas pelaaja pystyy suunnitteluvirheitä hyödyntämällä läpäisemään pelin esimerkiksi keräämättä kaikkia tarpeellisia esineitä. Tämän vuoksi Metroid on ollut nopeuspelaajien suosiossa.
Metroidissa on viisi erilaista lopetusta, jotka riippuvat pelin loppuun pelaamiseen käytetystä ajasta. Yli kymmenen tuntia kestäneen pelin jälkeen Samus kääntää selkänsä kuvaruudulle ja pitää kättä kasvoillaan, kun taas alle tunnin kestäneen pelin jälkeen Samus näytetään kaksiosaisissa bikineissä.
Tarina
Zebes-planeetan vallanneet avaruusmerirosvot valmistavat metroideista bioaseita galaktista sivilisaatiota vastaan. Galaktinen liittovaltio ei ole onnistunut pääsemään rosvojen puolustuksen läpi. Tehtävä annetaan kokeneelle palkkionmetsästäjälle Samus Aranille, joka laskeutuu Zebesiin tehtävänään tuhota rosvojen johtaja Mother Brain, tämän apurit Kraid ja Ridley sekä vaaralliset metroidit.
Kehitys
Julkaisunsa aikoihin Metroid ei saavuttanut mainittavaa suosiota Japanissa. Nintendo päätti kuitenkin julkaista pelin myös Yhdysvalloissa, jossa siitä tuli myyntimenestys.
Metroid oli aikanaan merkittävä videopeli, koska sen päähenkilö oli nainen. Aikakauden peleissä naishahmot olivat usein pulaan joutuneita ja avuttomia. Päähahmon sukupuolta ei kuitenkaan paljastettu ennen pelin loppua, ja silloinkin vain, jos pelaaja pelasi pelin loppuun tarpeeksi nopeasti. Pelin ohjekirjassa kerrotaan vain Samuksen olevan avaruusmetsästäjä, ja hänen tarkemman henkilöllisyytensä olevan arvoitus.
Alkuperäinen Metroid on avattava bonuskohde Nintendo GameCuben Metroid Prime -pelissä. Vuonna 2004 Nintendo julkaisi Metroid: Zero Missionin Game Boy Advancelle. Kyseessä oli alkuperäisen pelin uusintaversio. Pelin mukana tuli myös avattavana bonuskohteena emuloitu versio samasta pelistä. Samana vuonna Nintendo julkaisi alkuperäisen Metroidin Game Boy Advancelle osana NES Classics -pelisarjaa. Peli oli myös yksi marraskuussa 2016 julkaistun Nintendo Classic Mini -pelikonsolin peleistä.